Anjing penuding berbulu dawai Jerman

Anjing penuding berbulu dawai Jerman ialah satu baka anjing bersaiz sederhana hingga besar daripada jenis grifon yang dikembangkan pada abad ke-19 di Jerman untuk perburuan serba guna. Ia menjadi gundog utama di Jerman pada selebih abad ke-20. Ia merupakan hasli pengacukan dan penyilangan cermat daripada grifon penuding berbulu dawai, anjing penuding berbulu pendek Jerman, anjing penuding berbulu kasar Jerman, dan pudelpointer pemburu pada lewat abad ke-19.

Sejarah
Anjing penuding berbulu dawai Jerman menjejaki asal usulnya ke tahun 1880. Baka ini berasal dari Jerman, apabila Baron Sigismund von Zedlitz und Neukirch menjadi pembiak baka terkemuka, yang ingin menghasilkan anjing pemburu serba guna yang bekerja rapat-rapat sama ada dengan satu orang atau sekumpulan orang yang memburu dengan berjalan kaki di pelbagai rupa bumi; daripada rantau pergunungan Alp, hingga hutan tebal, hingga kawasan lebih terbuka dengan ladang dan pekan kecil. Baka yang diingini oleh orang Jerman perlu mempunyai lapis bulu yang melindungi anjing semasa bekerja di dalam semak-samun atau di dalam air sejuk, namun mudah dijaga, iaitu silangan cermat anjing penuding Jerman dengan banyak baka lain. Sumber berbeza-beza tentang zuriat tepat, walaupun grifon penuding berbulu dawai, pudelpointer, anjing penuding berbulu kasar Jerman, dan anjing penuding berbulu pendek Jerman lazimnya diterima sebagai penyumbang paling berkemungkinan. Ini ialah anjing yang dapat sepenuhnya bergerak balas terhadap keperluan pemburunya. Matlamatnya adalah untuk mengembangkan anjing berlapis bulu dawai dan bersaiz sederhana yang mampu:
 Mencari, mengesan, dan menuding buruan tanah tinggi
 Bekerja dengan kemahiran sama dan mengutip unggas air
 Menjadi gundog mudah terlatih yang bekerja rapat-rapat
 Menjejak dan mengesan buruan tercedera
 Menghindari ketakutan semasa memburu buruan "tajam" seperti rubah
 Menjadi pendamping dan haiwan peliharaan setia; dan
 Menjadi anjing pengawal untuk keluarga dan harta pemiliknya.

Semua anjing penuding berbulu dawai Jerman mesti memenuhi penilaian perburuan dan fizikal ketat sebelum menjadi layak untuk pembiakbakaan. Selain pencarian dan penuding, ujian ini termasuk penjejakan dan pengutipan semua buruan termasuk buruan tercedera seperti rubah, arnab, rusa, dan babi hutan, yang mungkin tidak diperlukan daripada anjing yang terutamanya memburu burung.

Untuk kerja burung tanah tinggi (iaitu bukan unggas air), banyak GWP telah mencemerlangkan diri dengan gelaran Kejuaraan Padang semua baka dan Tuan Pemburu. Apabila membeli GWP pekerja, perlu ada perhatian untuk mengenal pasti pembiak baka yang memberikan penekanan pada semua aspek anjing pemburu serba guna. Antara pembiak baka ini boleh didapati dengan anjing berjaya termasuk Kejuaraan Duaan (kedua-dua padang dan pertunjukan).

Perihal

Penampilan
Anjing penuding berbulu dawai Jerman ialah anjing cukup berotot dan bersaiz sederhana hingga besar dengan penampilan distingtif. Dengan saiz seimbang dan binaan kukuh, ciri-ciri yang paling membezakan pada baka ini merupakan lapis bulu mirip dawai yang tahan cuaca dan hiasan muka. Anjing penuding berbulu dawai Jerman, yang biasanya berperwatakan dan bergaya anjing penuding, ialah pemburu cerdas, bertenaga, dan tekun. Ekornya biasanya terpotong sehingga sepanjang dua perlima daripada panjang semula jadi. Di negara-negara yang melarang pemotongan ekor, ekor patut cukup panjang untuk mencapai paras keting. Seperti semua anjing penuding Jerman, ia mempunyai kaki renang. Anjing ini dapat memiliki penampilan serupa dan oleh itu kadang-kadang dikelirukan dengan spinone Itali, anjing berjanggut Czech, atau grifon penuding berbulu dawai.

Bulu
Lapis bulu dawai berfungsi ialah ciri paling distingtif baka ini. Anjing mesti mempunyai lapis bulu betul untuk dianggap sebagai jenis betul. Lapis bulunya tahan cuaca dan kalis air. Lapis bulu bawahnya cukup padat pada musim sejuk untuk menebatnya menentang kesejukan tetapi sangat nipis pada musim panas sehingga hampir tidak terlihat. Lapis bulu luar distingtif adalah lurus, kasar, mirip dawai, dan terbentang merata, dan sepanjang satu hingga dua inci. Lapis bulu luarnya cukup panjang untuk melindunginya daripada beban litupan kasar, tetapi tidak begitu panjang sehingga menyembunyikan garis luar anjing. Pada tungkai bawah, lapis bulunya lebih pendek dan, di antara jari kaki, lapis bulunya mempunyai tekstur lebih lembut. Pada tengkorak, lapis bulunya pendek dan rapat secara semula jadi. Di atas bahu dan di sekeliling ekor, lapis bulunya sangat padat dan berat. Ekornya berbulu elok, khususnya di sisi bawah, tetapi tidak mempunyai jumbai. Keningnya mempunyai bulu kuat dan lurus. Janggut dan misai adalah sederhana panjang. Bulu pada tompok hati pada anjing hati dan putih mungkin lebih pendek daripada bulu putih. Lapis bulu licin pendek, lapis bulu wul lembut, atau lapis bulu terlebih panjang dikenakan penalti berat apabila ditunjukkan. Semasa mengekalkan tekstur keras mirip dawai, lapis bulu anak anjing mungkin lebih pendek daripada lapis bulu dewasa. Lapis bulu anak anjing patut lebih pendek daripada 1 inci sementara lapis bulu dewasa patut dikekalkan pada panjang 1 inci.

Gaya jalan
Anjing patut dinilai pada gaya jalan sederhana. Piawaian baka menyebut bahawa pergerakan adalah bebas dan lancar dengan jangkauan bagus pada sukuan hadapan dan kuasa dorongan baik pada sukuan belakang. Garis atas patut kekal teguh.


Warna
Warnanya merupakan hati (perang) dan putih atau hitam dan putih berbintik biasanya dengan sesetengah tompok padu, dan hati padu (perang) dengan tompok dada putih atau tanpa tompok dada putih.

Kesihatan
Sebuah kajian United Kingdom tahun 2024 mendapati jangka hayat sebanyak 13 tahun untuk baka ini berbanding dengan purata 12.7 tahun untuk baka tulen dan 12 tahun untuk baka silang.

Catatan

Rujukan

Penuding Berbulu Dawai Jerman, Anjing
Penuding Berbulu Dawai Jerman, Anjing
Penuding Berbulu Dawai Jerman, Anjing
Penuding Berbulu Dawai Jerman, Anjing
Penuding Berbulu Dawai Jerman, Anjing